《用刘汀洲左顾亭韵》
宋代·袁说友

杖屦东风欲滥巾，小舟重泊一亭春。
醉看梅月无新语，老与溪亭作故人。
意气不惊双白鬓，功名忍负百年身。
我来又续题诗柱，敬为刘郎细拂尘。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。